Lõuna-Eesti vabastajate mälestussammas
Lõuna-Eesti vabastajate mälestussammas on Tartu garnisoni kalmistul asuv Vabadussõjas langenutele püstitatud mälestusmärk. Mälestussammas avati 17. oktoobril 1926. Nõukogude okupatsiooni ajal 1940. aastate keskpaigas see lõhuti. Lõhutud sammas tõsteti laulva revolutsiooni ajal 1980. aastate lõpus maa seest välja. Sammas taasavati Tartu garnisoni kalmistu uues kohas 10. juulil 1991.